Leeus sonder maanhaar Marx teen Haaie | Netwerk24
Deur Christo Buchner 23 Mei 2019 13:09
Die Leeus is Saterdag sonder Malcolm Marx vir hul Superrugby-wedstryd teen die Haaie in Durban.
Jan-Henning Campher speel Saterdag in Malcolm Marx se plek haker vir die Leeus. Foto: Gallo Images
Kwagga Smith, agtsteman, neem die kapteinskap oor.
Marx word ’n ruskans gegun ingevolge die Superrugby-franchises se ooreenkoms met die Suid-Afrikaanse Rugbyunie om top-Springbokke se werkslading te beperk voor vanjaar se Wêreldbeker-toernooi in Japan.
Marx se blaaskans bied aan die gewese Blou Bul Jan-Henning Campher die kans om sy eerste verskyning in die beginspan te maak.
Johannes Jonker begin ook as vaskopstut in die plek van Carlu Sadie.
In die enigste verandering aan die agterlyn speel Nic Groom skrumskakel in die plek van Ross Cronjé, wat ’n klein operasie ondergaan het en nie vandeesweek beskikbaar is nie.
In ’n verrassende skuif is daar geen spesialis-skrumskakel op die plaasvervangerbank nie. Indien Groom die veld moet verlaat, sal Andries Coetzee (heelagter) die oond skoonmaak.
* Leeus: Andries Coetzee, Courtnall Skosan, Lionel Mapoe, Harold Vorster, Aphiwe Dyantyi, Elton Jantjies, Nic Groom, Kwagga Smith (k), Cyle Brink, Marnus Schoeman, Marvin Orie, Stephan Lewies, Johannes Jonker, Jan-Henning Campher, Dylan Smith. PLAASVERVANGERS: Pieter Jansen, Sti Sithole, Carlu Sadie, Reinhard Nothnagel, Vincent Tshituka, Hacjivah Dayimani, Shaun Reynolds, Tyrone Green.
Meer oor: Leeus | Superrugby
SA spelers gewaarsku: ‘Moenie twiet ná ’n dop’